IR-REGOLAMENT TAL-KUMMISSJONI (KEE) Nru 838/84
tat-30 ta' Marzu 1984
li jemenda r-Regolament (KEE) Nru 3136/78 li jistabbilixxi regoli ddettaljati sabiex jiġi ffissat l-impost fuq l-importazzjoni taż-żejt taż-żebbuġa bl-offerta
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar kif tiġi stabbilita organizzazzjoni komuni tas-suq fiż-żjut u x-xaħmijiet[1], kif l-aħħar emendat bir-Regolament (KEE) Nru 1413/82[2], u b'mod partikolari Artikolu 16(6) tiegħu,
Billi Artikolu 6 tar-Regolament 3136/78[3], kif l-aħħar emendat bir-Regolament (KEE) 134/84[4], jipprovdi illi l-proċedura ta' l-offerti għandha tapplika biss għal-liċenzji ta' l-importazzjoni ta' iktar minn 5 250 kilogramma tal-prodott interessat bl-applikazzjonijiet imsemmija; billi għall-kwantitajiet ta' mhux iktar minn 5 000 kilogramma l-impost li jrid jiġi applikat huwa dak fis-seħħ fil-jum ta' l-importazzjoni ta' kull waħda mill-kategoriji taż-żejt taż-żebbuġa interessati; billi l-esperjenza wriet illi dawn iċ-ċifri ġew iffissati f'livell li jaqbeż lil dak li fih jeżisti l-periklu li din il-proċedura tiġi wżata sabiex tiġi evaduta s-sistema normali tal-fissar ta' l-impost fuq l-importazzjoni bil-proċedura ta' l-offerti; billi d-dispożizzjoni fil-kwistjoni għandha tiġi aġġustata sabiex tnaqqas l-ammont massimu li għalih tintuża l-proċedura ssimplifikata;
Billi l-miżuri provvduti f'dan ir-Regolament huma skond l-opinjoni tal-Kumitat ta' Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3136/78 huwa hawnhekk emendat kif ġej:
1. F'Artikolu 6(1) il-frażi "5 250 kilogramma" tiġi mibdula bil-frażi "10 500 kilogramma".
2. F'Artikolu 6(3) il-frażi "5 000 kilogramma" tiġi mibdula bil-frażi "10 000 kilogramma".
Artikolu 2
Dan ir-Regolament għandu jidħol fis-seħħ fl-1ta' April 1984.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta' Marzu 1984.